De què son acusades per la fiscalia moltes de les víctimes de la violència suscitada durant l'1-O?
Els membres del Tribunal Suprem espanyol han posat avui cara i ulls als murs humans. Per primera vegada, han declarat en el judici contra el procés com a testimonis votants de l'1-O que van ser agredits per la policia espanyola i la Guàrdia Civil, o que van veure de primera mà la brutalitat exercida contra els seus conciutadans. No han calgut vídeos, avui, ningú no els ha demanat. No únicament perquè ja sabien que Manuel Marchena ho hauria impedit, sinó perquè el relat de la quinzena llarga de testimonis ha estat tan contundent que hauria de motivar l'obertura de procediments interns en aquests cossos policíacs per a determinar què va passar i quines responsabilitats s'haurien d'assumir. Això potser passaria en una policia democràtica. En canvi, la realitat és que moltes de les víctimes d'aquella violència són perseguides judicialment o amenaçades per la fiscalia per 'actitud rebel'.
'actitud rebel'